8. Vedtagelse af Tillæg nr. 1 til Lokalplan nr. 322 for et feriecenter i Hinnerup nord (Åben)
Tidl. politisk behandling BY, 24.06.20, pkt. 124
Forventet sagsgang
PU, ØK, BY
Lovgrundlag
Planloven
SAGENS INDHOLD 
Byrådet skal i denne sag tage endelig stilling til ”Forslag til tillæg nr. 1 til Lokalplan nr. 322 for et feriecenter 
i Hinnerup nord”.
Formålet med lokalplantillægget er at ændre lokalplanens bestemmelser således, at det bliver muligt at 
anvende lokalplanens delområde V til rekreative formål til dyrefolde med heste, græsning for får og kvæg 
og lign., samt udendørs aktiviteter som shelters, bålpladser, MTB/BMX-baner, lasertag, stier, blomstereng, 
bær- og væksthaver med mere.
Lokalplantillægget omfatter alene delområde V i den gældende Lokalplan nr. 322, og lokalplantillæggets 
midlertidige retsvirkninger forhindrer derfor ikke realisering af lokalplanens øvrige delområder.
Lokalplantillægget har været fremlagt som forslag i offentlig høring fra 26. juni til 4. september 2020. Der 
er i perioden indkommet seks høringssvar. Høringssvarene er beskrevet i vedhæftede bilag sammen med 
Teknik og Miljøs kommentarer og indstilling. Den fulde ordlyd af høringssvarene er også vedhæftet. 
VURDERING
Høringssvarene omhandler trafikafvikling i og omkring Haar samt Kenneth Olsen, lokalplanområdets afgrænsning, 
anvendelsen af arealerne omkring højspændingsledningerne og beplantning mellem Helle Nissen og 
lokalplanområdet.
Teknik og Miljø anbefaler på baggrund af de indkomne høringssvar, at det I redegørelsen tilføjes, at den 
gældende servitut til sikring af højspændingsledningen skal respekteres. Deklarationen for 
højspændingsledningen er ikke i konflikt med de ønskede aktiviteter. Der anbefales herudover ikke 
ændringer i den endelige udgave af Tillæg nr. 1. 
ØKONOMI
Lokalplantillægget medfører ingen direkte relaterede udgifter for Favrskov Kommune.
INDDRAGELSE
Borgerinddragelse og kommunikation om lokalplanforslaget er sket efter reglerne i planloven og 
planforslaget har været fremlagt i offentlig høring i ti uger i perioden 26. juni til 4. september 2020.
INDSTILLING
Direktøren for Teknik og Miljø indstiller til Byrådet:
1.
At ”Forslag til tillæg nr. 1 til Lokalplan nr. 322" vedtages endeligt.
Byråd
27-10-2020 19:00
Sagsnr. MOD-2020-00103
DokID: 
Sagsbehandler Anette Paulsen 
Gundhild Mogensen (tinj)
BESLUTNING
 
Planudvalget, 6. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Indkomne høringssvar (4580)
2.
Vurdering af høringssvar (4578)
3.
Forslag til tillæg nr. 1 til Lokalplan nr. 322 (4581)
